અત્યાર સુધી મુંબઈ પ્રોવિન્શ્યિલ એક્ટ અન્વયે જે કાયદાઓ હતા તે હવે ગુજરાત પ્રોવિન્શ્યિલ એક્ટના નામે આવતીકાલે ૧લી મેથી અમલી બનશે. મુંબઈ રાજ્યના કાયદા તરીકે ઓળખાતા તમામ કાયદાઓને ગુજરાત રાજ્યના કાયદા બનાવવામાં આવ્યા હોવાનું રાજ્યનાં મુખ્યમંત્રી નરેન્દ્ર મોદીએ આજે ગાંધીનગર મહાત્મામંદિર ખાતે યોજાયેલા એનઆરજીના સંમેલનમાં ઘોષિત કર્યું હતું. આવતીકાલે સ્વર્ણિમ ગુજરાતનો સ્થાપનાદિન છે ત્યારે ગુજરાતના અભિમાનને ધ્યાને લઈ મુખ્યમંત્રીએ સ્વર્ણિમ ભેટ આપતી આ જાહેરાત કરી હતી. વિધાનસભામાં આ બીલ પસાર કરવામાં આવ્યું હતું. જેનો અમલ આવતીકાલ ૧લીમેથી શરૂ થશે. વધુમાં તેમણે એક બીજી પણ જાહેરાત કરી હતી કે ગુજરાતની હાઈકોર્ટમાં હવે ચુકાદા ગુજરાતી ભાષામાં આવશે. વિધાનસભામાં બીજી મહત્ત્વનું બીલ આ પણ પસાર કરવામાં આવ્યું હતું.